**KLAIPĖDOS RAJONO SAVIVALDYBĖS SENIŪNIJŲ IŠPLĖSTINĖS SENIŪNAIČIŲ SUEIGOS NUOSTATAI**

**I. BENDROSIOS NUOSTATOS**

1. Šie nuostatai (toliau – Nuostatai) reglamentuoja Klaipėdos rajono savivaldybės seniūnijų išplėstinės seniūnaičių sueigos kompetenciją, sueigų organizavimo bei sprendimų priėmimo jose tvarką.
2. Išplėstinės seniūnaičių sueigos veikla grindžiama kolegialumo, demokratijos, teisėtumo ir viešumo principais.
3. Išplėstinė seniūnaičių sueiga savo darbe vadovaujasi Lietuvos Respublikos įstatymais, Vyriausybės nutarimais, šiais Nuostatais bei kitais teisės aktais.

**II. IŠPLĖSTINĖS SENIŪNAIČIŲ SUEIGOS KOMPETENCIJA**

1. Išplėstinė seniūnaičių sueiga svarsto ir priima sprendimus:

4.1. dėl klausimų, susijusių su seniūnijos aptarnaujamos teritorijos gyvenamųjų vietovių ar jų dalių (seniūnaitijų) bendruomenių viešųjų poreikių ir iniciatyvų finansavimo tikslingumo;

4.2. dėl atstovų delegavimo į pretendentų į seniūno pareigas konkurso komisijos narius;

4.3. dėl atstovų delegavimo dalyvauti tarybos sudaromų komitetų darbe;

4.4. dėl atstovų delegavimo dalyvauti tarybos sudaromų komisijų narius;

4.5. dėl bendruomeninės veiklos ir partnerystės su savivaldybių institucijomis stiprinimo;

4.6. dėl viešųjų paslaugų, už kurių teikimą yra atsakinga savivaldybė, teikimo perdavimo bendruomeninėms ir kitoms nevyriausybinėms organizacijoms;

4.7. dėl vietos verslumo skatinimo;

4.8. sprendimų dėl papildomų ir planą viršijančių savivaldybės biudžeto pajamų ir kitų piniginių lėšų paskirstymo, tikslinės paskirties ir specializuotų fondų sudarymo ir naudojimo priėmimas;

4.9. kitais visiems tos teritorijos gyventojams svarbiais reikalais;

4.10. **dėl seniūnijos metinio veiklos plano įgyvendinimo ataskaitos projekto svarstymo ir vertinimo.**

**III. IŠPLĖSTINĖS SENIŪNAIČIŲ SUEIGOS DARBO ORGANIZAVIMAS**

1. Išplėstinėje seniūnaičių sueigoje su sprendimo priėmimo teise dalyvauja tos seniūnijos seniūnaičiai ir tos seniūnijos aptarnaujamoje teritorijoje veikiantys bendruomeninių organizacijų deleguoti atstovai (toliau – atstovai). Bendruomeninės organizacijos deleguoja po 1 atstovą. Bendruomeninės organizacijos pirmininkas ne vėliau kaip prieš 3 dienas iki išplėstinės seniūnaičių sueigos pateikia tos bendruomeninės organizacijos narių sprendimą deleguoti asmenį į išplėstinę seniūnaičių sueigą, jį pakeisti kitu arba deleguotą asmenį atšaukti.
2. Atsižvelgiant į vietos sąlygas ir aplinkybes, išplėstinėje seniūnaičių sueigoje patariamojo balso teise gali dalyvauti tos seniūnijos teritorijoje veikiančių nevyriausybinių organizacijų, tradicinių religinių bendruomenių atstovai.
3. Seniūnaičiai ir atstovai į išplėstinę seniūnaičių sueigą renkasi savo iniciatyva arba seniūno kvietimu. Kai seniūnaičiai į išplėstinę sueigą renkasi patys, kviečiamas atvykti ir seniūnas.
4. Seniūnaičiai į išplėstinę sueigą gali kviesti Savivaldybės institucijų atstovus, bendruomeninių organizacijų vadovus ir seniūnijos gyventojus. Apie organizuojamą išplėstinę sueigą, planuojamus svarstyti klausimus išplėstinės sueigos iniciatorius į išplėstinės sueigos posėdį kviečiamus seniūną, seniūnaičius ir atstovus informuoja telefonu arba elektroniniu paštu.
5. Išplėstinės sueigos data, laikas ir vieta, preliminarus išplėstinės sueigos darbotvarkės projektas ne vėliau kaip prieš 5 darbo dienas iki išplėstinės sueigos paskelbiami seniūnijos skelbimų lentoje.
6. Susidarius nenumatytoms aplinkybėms, išplėstinė sueiga gali būti sukviesta ir nesilaikant 9 punkte numatytų laiko reikalavimų.
7. Išplėstinei sueigai svarstyti klausimus gali pasiūlyti seniūnaičiai, seniūnijos teritorijoje registruotos nevyriausybinės bei kitos organizacijos, seniūnijos gyventojai ir seniūnas.
8. Išplėstinėje sueigoje negalintys dalyvauti seniūnaičiai ar atstovai raštu gali pasiūlyti klausimus svarstyti išplėstinėje sueigoje ir visais svarstomais klausimais raštu pateikti savo nuomonę, kuri turi būti paskelbta išplėstinėje sueigoje.
9. **Savivaldybė neatlygintinai suteikia patalpas išplėstinei seniūnaičių sueigai organizuoti.**~~Išplėstinė seniūnaičių sueiga vyksta patalpose, kurias neatlygintinai suteikia seniūnija.~~
10. Išplėstinėje seniūnaičių sueigoje dalyvaujantys seniūnaičiai ir atstovai registruojami atskirame lape.
11. Išplėstinė seniūnaičių sueiga yra teisėta, jeigu joje dalyvauja daugiau kaip pusė tos seniūnijos seniūnaičių ir atstovų.
12. Jei išplėstinėje sueigoje nedalyvauja daugiau kaip pusė išrinktų seniūnaičių ir atstovų, skelbiama kitos išplėstinės seniūnaičių sueigos data.
13. Išplėstinėms seniūnaičių sueigoms pirmininkauja po seniūnaičių rinkimų pirmoje seniūnaičių sueigoje dalyvaujančių seniūnaičių išrinktas sueigos pirmininkas – seniūnaitis ar atstovas. Kai po seniūnaičių rinkimų į pirmą išplėstinę seniūnaičių sueigą renkasi seniūnaičiai ir atstovai, jai pirmininkauja seniūnas.
14. Išplėstinės seniūnaičių sueigos pirmininkas:
    1. skelbia išplėstinės sueigos pradžią ir pabaigą;
    2. sudaro ir papildo preliminarią išplėstinės sueigos darbotvarkę ir teikia seniūnaičiams tvirtinti;
    3. tikrina, ar išplėstinėje sueigoje yra kvorumas;
    4. stebi, kad išplėstinės sueigos metu būtų laikomasi šių Nuostatų ir kitų teisės aktų reikalavimų, organizuoja sklandžią išplėstinės sueigos eigą;
    5. suteikia žodį išplėstinėje sueigoje dalyvaujantiems asmenims;
    6. pagal svarstymo rezultatus formuluoja klausimus balsavimui, vadovaudamasis šiais Nuostatais, nustato ir skelbia balsavimo tvarką, skelbia balsavimo rezultatus.
15. Išplėstinėje sueigoje svarstant atskirus darbotvarkės klausimus pirmiausia išklausomas svarstomo klausimo pristatymas. Nuomonę svarstomu klausimu gali pareikšti visi išplėstinės sueigos dalyviai.
16. Pristatant svarstomą klausimą, išdėstoma jo esmė, nurodoma jo svarba bendruomenei.
17. Išplėstinėje sueigoje sprendimai priimami atviru balsavimu paprasta išplėstinėje sueigoje dalyvaujančių seniūnaičių ir atstovų balsų dauguma. Jeigu balsai pasiskirsto po lygiai, lemia išplėstinės sueigos pirmininko balsas.
18. **Išplėstinės seniūnaičių sueigos sprendimai yra rekomendaciniai, tačiau kompetentinga savivaldybės institucija privalo juos įvertinti. Jeigu išplėstinės seniūnaičių sueigos sprendimų vertinimas priklauso savivaldybės tarybos kompetencijai, jie vertinami artimiausiame savivaldybės tarybos posėdyje reglamento nustatyta tvarka; jeigu šių sprendimų vertinimas priklauso savivaldybės administracijos direktoriaus kompetencijai, jis įvertina šiuos sprendimus ne vėliau kaip per 20 darbo dienų nuo išplėstinės seniūnaičių sueigos sprendimo gavimo dienos. Savivaldybės institucijos, laikydamosi Lietuvos Respublikos vietos savivaldos įstatymo 37 straipsnyje nustatytų reikalavimų, privalo paskelbti savo vertinimus dėl išplėstinės seniūnaičių sueigos sprendimų, nurodydamos vertinimo motyvus ir numatomus veiksmus, jeigu tokių veiksmų bus imtasi.** ~~Išplėstinė sueiga svarstomais klausimais priima rekomendacinio pobūdžio sprendimus, kuriuos adresuoja Klaipėdos rajono savivaldybės merui. Savivaldybėje gauti išplėstinės sueigos sprendimai vertinami Savivaldybės tarybos reglamento nustatyta tvarka~~.
19. Išplėstinė seniūnaičių sueiga protokoluojama. Protokole nurodoma išplėstinės sueigos data, protokolo eilės numeris, sueigos dalyviai, darbotvarkė, svarstomų klausimų eilės numeris ir pavadinimas, klausimą pateikęs pranešėjas, kalbėtojai ir pateikiamas priimtas sprendimas. Nurodomi balsavimo rezultatai, įrašoma seniūnaičių ar seniūno atskiroji nuomonė.
20. Išplėstinės sueigos protokolą pasirašo išplėstinės sueigos pirmininkas ir sekretorius.
21. Išplėstinės sueigos protokolai per 10 darbo dienų perduodami seniūnijai ir saugomi seniūnijoje Lietuvos Respublikos teisės aktų nustatyta tvarka.
22. Išplėstinės sueigos priimti sprendimai skelbiami viešai (seniūnijos skelbimų lentose, Savivaldybės interneto svetainėje).
23. Išplėstinės sueigos posėdžiai yra atviri.
24. **BAIGIAMOSIOS NUOSTATOS**
25. Šie Nuostatai gali būti keičiami ir papildomi Klaipėdos rajono savivaldybės tarybos sprendimu.
26. Nuostatų įgyvendinimo kontrolę vykdo administracijos direktorius. Administracijos direktorius, nustatęs išplėstinės seniūnaičių sueigos organizavimo bei vykdymo pažeidimus, įpareigoja seniūnaičius arba seniūną organizuoti pakartotinę sueigą ir klausimą svarstyti iš naujo.
27. Šie Nuostatai viešai paskelbiami Klaipėdos rajono savivaldybės interneto svetainėje, seniūnijų ir seniūnaitijų (jei yra galimybė) skelbimų lentose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_